cyanic-selkie/wikianc huggingface dataset:
Bikini
Kjelder
Bikini. (2009, 14. februar). I Store norske leksikon. Hentet 19. oktober 2013 fra http://snl.no/bikini.
Ride with Me av Steppenwolf
«Ride With Me» er ein song av rockebandet Steppenwolf frå albumet deira For Ladies Only frå 1971. Han vart opphavleg framført av Mars Bonfire på det sjølvoppkalla albumet hans med ei lengd på over seks minutt og tittelen «Ride With Me, Baby». Steppenwolf gav songen ut på singel og han nådde 52. plassen på Billboard Hot 100.
Buchino Rocks
Buchino Rocks (bulgarsk скали Бучино, ‘Skali Butsjino’) er ei gruppe skjer utanfor nordkysten av Greenwich Island i Sør-Shetlandsøyane i Antarktis som ligg 1,5 nordvest for Stoker Island, 1,6 km søraust for Romeo Island og 1,9 km nord-nordvest for Tvarditsa Rocks. Skjera er kalla opp etter busetnadane Butsjino og Golemo (Store) Buchino og Malo (Vesle) Butsjino vest i Bulgaria.
Polarband
Polarband eller radiatus er skyer i høgare luftlag, som regel cirrus, men stundom altocumulus, som dannar parallelle band ovr større delar av himmelen.
Lilly og Lana Wachowski
Lilly og Lana Wachowski er to polsk-amerikanske sysken og filmskaparar frå Chicago. Dei er mest kjende som hjernane bak filmen V for Vendetta og Matrix-trilogien. I tillegg til filmkarrieren har dei to også laga teikneseriar.
Begge Wachowski-syskena er transkvinner. Lana Wachowski vart fødd som Laurence «Larry» Wachowski 21. juni 1965, og har gjennomført ein kjønsskifteoperasjon i vaksen alder. Ho snakka offentleg om kjønnsendringa i juli 2012, i ein video om den kreative prosessen bak Cloud Atlas. Ho blei dermed den første kjende Hollywood-regissøren som stod fram som transkjønna. Lilly Wachowski var fødd som Andrew Paul «Andy» Wachowski er fødd 29. desember 1967, to år etter Lana. Ho stod fram som transkvinne i mars 2016 med ei uttaling ti lWindy City Times etter at ein reporter frå Daily Mail hadde oppsøkt henne for å prøva å få eit intervju om saka. Før overgangane var syskena mest kjend som «Wachowski-brørne».
Ejínio
Ejínio (gresk Αιγίνιο) er ein distriktsby og ein tidlegare kommune i periferieininga Piería i periferien Sentral-Makedonía i Hellas. Ejínio inngår frå 2011 som ei kommunaleining i kommunen Pýdna-Kolindrós, der han er hovudsete.
Claudes syndrom
Claudes syndrom er eit syndrom som skuldast hjernestammeslag som er kjenneteikna ved oculomotoriusparese, kontralateral hemiparese, kontralateral ataksi og kontralateral hemiplagi i den nedre delen av andletet, tunga og skuldra.
Ejínio
Ved folketeljinga i 2011 hadde kommunaleininga Ejínio 4 869 innbyggjarar, medan tettstaden med same namn hadde 4 153 innbyggjarar.
Claudes syndrom
Årsak og symptomatikk
Claudes syndrom skuldast vanlegvis infarkt av midthjernen som følgje av okklusjon av arteria cerebri posterior. Lesjonen er vanlegvis eit unilateralt infarkt av nucleus ruber og pedunculus cerebri som påverkar delar av midthjernen:
Claudes syndrom liknar veldig på Benedikts syndrom.
Andre årsaker
Stenose av arteria cerebri posterior kan mogelegvis utløyse Claudes syndrom.
Historie
Syndromet er oppkalla etter Henri Charles Jules Claude, ein fransk psykiater og nevrolog, som skildra tilstanden i 1912.
Maria Callas
Maria Callas (gresk Μαρία Κάλλας, ) var ein amerikanskfødd gresk dramatisk koloratursopran (soprano drammatico d'agilità). Sjølv om den eigentlege store karrieren hennar varte relativt kort (berre 15 år), blir ho rekna for å vera ein av dei mest framståande personlegdommane i operahistoria. Mange kritikarar lovprisa bel canto-teknikken hennar, det vide registeret og dei dramatiske tolkingane hennar. Repertoaret hennar gjekk frå klassisk opera seria til bel canto-operaene til Donizetti, Bellini og Rossini, vidare til verka til Verdi og Puccini, og tidleg i karrieren hennar musikkdramaa til Wagner. Det musikalske og dramatiske talentet hennar gav henne kallenamnet La Divina ('den guddommelege').
Bakgrunn
Maria Callas var fødd som Sophia Cecelia Kalos i New York av greske foreldre (seinare Maria Anna Sofia Kekilia Kalojeropoulou, gresk Μαρία Άννα Σοφία Καικιλία Καλογεροπούλου). Ho flytta til Hellas saman med mora og systera si då ho var 13 år gammal.
Callas fekk den musikalske utdanninga si i Hellas, og etablerte karrieren sin i Italia.
Karriere
Ho debuterte i Cavalleria rusticana i Aten som 15-åring, og slo gjennom for alvor i 1947 ved Arena di Verona i La Gioconda av Amilcare Ponchielli.
Callas var ei stor stjerne ved La Scala i Milano og ved Metropolitan i New York. Ho vart særleg kjend for opptredenane sine i Verdi-operaene La traviata (Violetta), Maskeballet (Amelia), Trubaduren (Leonora), Macbeth (Lady Macbeth), Medea av Cherubini, Norma, La sonnambula (Amina), I puritani (Elvira) og Il pirata (Imogene) av Bellini, Lucia di Lammermoor, Anna Bolena og Poliuto (Paolina) av Donizetti, La Vestale (Giulia) av Spontini, Il barbiere di Siviglia (Rosina), Il turco in Italia (Fiorilla) og Armida av Rossin og også Tosca av Puccini og Ifigenia in Tauride og Alceste av Gluck.
Pressa var mykje opptatt av den påståtte divaoppførselen til Callas, den antatte rivaliseringa hennar med Renata Tebaldi og kjærleiksaffæren hennar med Aristoteles Onassis. Ho hadde eit forhold til Onassis medan begge var gifte med andre. Etter at dei var blitt skilde gifta Onassis seg med Jacqueline Kennedy i staden.
Callas spelte inn fleire plater, både med operaer og solokonsertar. Dei mest interessante opptaka hennar er gjerne sceneopptak. EMI har gitt ut fleire, mellom anna Norma (1952), Medea (1953, 1958, 1959 og 1961) Macbeth, Anna Bolena, La Sonnambula (1955 og 1957) og Un Ballo in Maschera. Det er òg oppdaga nye opptak med Callas av I Puritani, Don Carlo, Tristan und Isolde og Il Turco in Italia.
Callas kombinerte bel canto-teknikk med glimrande skodespelarkunst. Det store registeret og stemmen hennar peikte seg ut med ein karakteristisk, fascinerande klang, og ho nytta seg av dette med ein teknisk virtuositet som alltid var underlagt det dramatiske uttrykket. Ho var ein allsidig songar, med eit repertoar som gjekk frå klassisk opera seria til bel canto-operaene av Donizetti, Bellini og Rossini til Verdi, Puccini og tidleg i karrieren òg til musikkdramaa av Wagner. Dei musikalske og dramatiske talenta hennar gav henne kallenamna La Divina ('Den guddommelege') og «Hundreårets primadonna». Bidraget hennar var i størst grad gjenoppføringa av fleire gløymde posisjonar av det eldre operarepertoaret.
Callas fekk problem med stemma på byrjinga av 1960-talet. Dei forverra seg med tida, slik at karrieren hennar varte relativt kort tid (18 år). I 1965 forlét ho operascena for godt.
Bore kyrkje
Bore kyrkje er ei langkyrkje frå 1891 i Klepp kommune i Rogaland fylke.
Byggverket er i tre og har 165 sitteplasser.
Det er kyrkjegard ved kyrkja.
Mount Semprebon
Mount Semprebon er eit markant, delvis snøfritt fjell som ligg 1 nautisk mil (1,9 km) nordaust for Mount Barsoum i Martin Hills. Fjellet vart plassert på kartet av U.S. Ellworth-Byrd Traverse Party den 10. desember 1958, og kalla opp etter Louis C. Semprebon, ein ionosfærisk fysikar og assisterande forskingssjef ved Ellsworth-basen i 1958.
IPhone 11
iPhone 11 ein smarttelefon designa, utvikla og marknadsført av Apple Inc. Han utgjer saman med iPhone 11 Pro og iPhone 11 Pro Max den trettande generasjonen iPhone-telefonar og vart annonsert 10. september 2019 i Steve Jobs Theater i Apple Park-kampusen. Telefonen vart utgjeven 20. september 2019, dagen etter operativsystemet iOS 13 vart offentleg tilgjengeleg.
Dei mest prominente endringane samanlikna med 2018-modellen iPhone XR er ein oppgradert prosessor, Apple A13 Bionic, og eit dobbelt kamerasystem med vidvinkel. iPhone 11 kjem med ein 5W-ladar, medan dei meir kostale iPhone 11 Pro-modellane kjem med ein 18W-ladar som går via USB-C til Lightning.
Fylkesveg 534 i Rogaland
Fylkesveg 534 i Rogaland går mellom Langeland (Jørpeland) og Fjeldebakkane i Strand kommune. Vegen er 1,2 km lang.
Brand New Eyes
Brand New Eyes er det tredje albumet til det amerikanske rockebandet Paramore, utgjeve den 29. september 2009 av Fueled by Ramen i USA og Canada. Albumet debuterte som nr. 2 på Billboard 200 og selte 175 000 eksemplar den fyrste veka. Det er det nest bestseljande albumet deira, bak det sjølvtitulerte albumet deira.
Brand New Eyes var det siste albumet bandet spelte inn før to av medlemmane, Josh og Zac Farro, forlat bandet.
Gjertrud Bjørnstad Ingard
Gjertrud Bjørnstad Ingard var ein norsk modist som laga damehattar. Ho hadde stor suksess nasjonalt. Fleire av damehattane frå hennar bedrift Gjertrud Bjørnstad AS er i samlinga til Nasjonalmuseet.
Biografi
Gjertrud hadde i utgangspunktet ikke tenkt å bli modist, men ville heller bli maler. Men då gudfaren hennes var modist, endte ho opp med å velja det same yrket. I boka Hvad skal våre døtre bli?: en rekke orienteringer skriv Gjertrud at for å bli ein uavhengig modist som lager hattepynt, treng ein å bruka 5-6 år, der ein bygger seg opp fra uerfaren syerske på systua til en selvstendig modist som designe og skape damehattar. Gertrud tok den fyrste utdanninga si i Tyskland, og vidare utdanning i Danmark. Ho fekk også eit reisestipend for å dra til Frankrike, men fyrste verdskrig forhindra ho i å reisa.
I 1917 etablerte ho Gjertrud Bjørnstad AS, med lokale i Drammensveien 4. Ho hadde både ein moteforretning og hattefabrikk. I 1920 flytta butikken til Tordenskioldsgt. 6. Butikken blei etter kvart til ein av dei største og leiande butikkane i Oslo innan damehattar. I 1938 hadde atelieret og systua 15 tilsette. Kronprinsesse Märtha var blant kundane. Parisermoten var butikkens spesialitet, og Gjertrud pleidde å ta årlege reiser til Paris, for å halde seg oppdatert på på nyaste mote. Butikken blei avvikla 30. mai 1963.
Sju av damehattane frå Gjertrud Bjørnstad AS er stilt ut på Nasjonalmuseet
May Grethe Lerum
May Grethe Lerum er ein norsk forfattar og journalist frå Sogndal. Ho er mest kjend for bokseriane Livets døtre og Solstorm, men har også skrive andre seriar, ein dokumentarbiografi Synsk og samtidsromanen Ingerid F. I tillegg har ho publisert dikt i antologiar, og bidrege i novelle- og essaysamlingar. Ho har vore laurdagsspaltist i Klassekampen, Nationen, Morgenbladet, Hallingdølen, Fredrikstad Blad og ulike magasin. Lerum har arbeidd som journalist i Hallingdølen, VG og i NRK Østfold, og jobbar pr. august 2015 som prosjektredaktør i Aller forlag.
Mount Sharp
Mount Sharp er eit fjell over 3 000 moh. i Antarktis. Det ligg 3,2 km søraust for Mount Barden i nordlege delar av Sentinel Range i Vest-Antarktis.
May Grethe Lerum
Lerum har vore fast litteraturmeldar i VG sidan 1996.
Ho har seld fleire millionar eksemplar av bokseriane sine, og dei er også omsett til språk som tysk, polsk, svensk, islandsk.
Mickey Finn
Mickey Finn eller stundom Micky Finn var perkusjonist og sidemannen til Marc Bolan i bandet hans Tyrannosaurus Rex (på eitt album, A Beard of Stars), og seinare glamrockgruppa T. Rex. Etter at T. Rex vart oppløyst arbeidde han som studiomusikar for The Blow Monkeys og The Soup Dragons.
Etter kvart som musikken til T. Rex vart meir og meir elektrisk-basert, og dei trong ein «skikkeleg» trommeslagar, Bill Legend, vart det ikkje lenge trong for bongotrommene til Mickey og han forlet bandet etter fem år.
Finn døydde av alkoholrelaterte leverproblem den 11. januar 2003.
Yahel
Yahel (hebraisk skrift יַהֵל) er ein reform-kibbutz i Arava i Negevørkenen sør i Israel, 100 km frå byen Eilat. Han er den første kibbutzen som vart grunnlagd av reformrørsla.
Namnet på kibbutzen er symbolsk og tyder «(han) skal slå opp telt». Det kjem frå Jesaja (Jesaja 13:20).
Fylkesveg 535 i Rogaland
Fylkesveg 535 i Rogaland går mellom Kvalvåg og Idse i Strand kommune. Vegen er 2,8 km lang.
Peter Andreas Jensen
Peter Andreas Jensen var ein norsk prest, forfattar og lesebokutgjevar. Han var far til Nils Riddervold-Jensen.
Oculomotorius-lamming
Oculomotorius-lamming (eller oculomotoriusparese) er ein augetilstand som skuldast skade i den tredje hjernenerven eller forgreiningar av denne. Den tredje hjernenerven forsyner storparten av musklane som styrer augerørsle. Skade i denne nerven vil dimed føre til nedsett eller unormal augerørsle. Nerven forsyner også den øvre augelokmuskelen og musklane som styrer samantrekking av pupillen. Avgrensinga for augerørsle er ofte så alvorleg at personen ikkje maktar å halde den normale innrettinga av augene ved lag, noko som fører til skjeling og fylgjeleg dobbelsyn.
Peter Andreas Jensen
Jensen var son til ein høker i Bergen. Frå 1824 var han elev hos Lyder Sagen på katedralskulen i byen. Han vart student i 1831 og cand.theol. i 1836. Deretter var han lærar i heimbyen og sidan kapellan. I 1848 fekk han prestestilling i Aker, forfremja til stiftsprost i 1859.
Jensen gav ut fire diktsamlingar og eitt skodespel, alle utan større særpreg. Derimot skulle han spele ei viktig historisk rolle som forfattar/utgjevar av lesebøker. Den fyrste Læsebog kom i 1843. I 1863 gav han ut Læsebog for Folkeskolen og Folkehjemmet, eit læreverk som kom i stand etter stortingsvedtak. Boka hadde med tekstar av mellom andre Peter Christen Asbjørnsen, Bjørnstjerne Bjørnson, Jørgen Moe, Ole Vig, A.O. Vinje, Ivar Aasen og dansken Grundtvig, og representerte det fyrste store brotet med dei reint religionsorienterte lesebøkene. I mange kristelegsinna miljø møtte den såkalla P.A. Jensens lesebog stor motstand, men kom likevel i ni store opplag til 1900.
Did Ya
Utgjeving
«Did Ya» kom først ut i 1991 i forskjellige format. I Amerika kom songen ut på ei EP-plate med fem songar. I Nederland vart songen gjeven ut på singel med ei nyinnspeling av Kinks-songen «Days» frå 1968. Singelen selde dårleg. I 1993 kom han ut på den japanske, britiske og europeiske versjonen av Phobia.
Sukkerstong
Ein kjenner til kvite sukkerstenger frå så tidleg som 1600-talet. Ifølgje ei overlevering var det ein korleiar i Kölnerdomen i Tyskland som bad folk om å bøya til slike stavar så dei kunne minna om gjeterstavane til gjetarane i julesoga. Så gav han dei til born for å halda dei stille under dei lange julegudstenestene. Fargane har symbolsk tyding. Kvitt står for reinleik og raudt for Kristi blod.
Dei svenske polkagrisane som blir laga i Gränna har sitt eige svenska opphav. Denne typen sukkertøy blir òg produsert i form av sukkerstenger.
Engelsk i Junior Eurovision Song Contest
Engelsk i Junior Eurovision Song Contest gjev oversyn over bruken av det engelske språket i Junior Eurovision Song Contest. Fyrste gongen ein song på engelsk vart framført i Junior Eurovision Song Contest var i 2003 då Storbritannia debuterte med «My Song for the World» av Tom Morley. Av landa som kan delta er engelsk offisielt språk i Storbritannia, Irland og på Malta.
Steve Currie
Currie vart medlem av T. Rex seint i 1970 og spelte med dei til seint i 1976. Han spelar på alle dei store hitsinglane til Marc Bolan, frå «Ride a White Swan» i 1970 til «Laser Love» i 1976, samt albuma som vart spelt inn i denne tida. Etter at T. Rex vart oppløyst arbeidde han som studiomusikar, mellom anna for Chris Spedding.
Han døydde i ei bilulukke den 28. april 1981, 33 år gammal, mindre enn fire år etter at T. Rex-frontmann Marc Bolan òg hadde omkomme i ei bilulukke.
Krøll-lilje
Krøll-lilje (Lilium martagon) er ei plante i liljeslekta i liljefamilien. Arten kjem frå Mellom- og Sør-Europa og Asia.
I Noreg er arten ein framandart som er innført som prydplante og truleg var forvilla alt på 1600-talet. Arten er bufast og naturalisert i eng og næringsrik skog. Han er nokså vanleg på Austlandet og veks meir spreidd i kyst- og fjordstrøk til Troms.
Ettersom arten var etablert i norsk natur før år 1800, blir han ikke risikovurdert som framandart, men blir rekna som livskraftig (LC) i vurderinga for Raudlista 2021.
Predestinasjon
Predestinasjon er ei kristen lære som seier at enkeltmenneske er forutbestemte til frelse eller fortaping.
Utgangspunktet for denne tenkinga er trua på at Gud er allmektig og allvitande, og at ikkje noko skjer uten at det er Guds vilje. Vidare byggjer ho på at mennesket i seg sjølv er syndig og fortapt; frelsa er eit under som kjem av at den truande er utvald til frelse etter Guds evige beslutning.
Det nye testamente har inga samanhengjande lære om predestinasjon, men mange utsegner kan tolkast til fordel for henne (Rom 8,29; 9,18; Ef 1,4; Joh 6,70).
Ei teologisk lære om predestinasjon blei først utforma av Augustin av Hippo. I kampen mot Pelagius sin synergisme hevda han at mennesket ikkje kan gjera noko for si eiga frelsa, og at Gud derfor har vald ut eit bestemt tal til frelse.
Calvin representerer predestinasjonslæra i den strengaste forma, men reformerte kyrkjer i nyare tid held sjeldan på denne strenge læra. Også Luther var tilhengjar av predestinasjonslæra, ettersom han følgde tradisjonen frå Augustin. For Luther var det likevel viktig å ikkje gjera temaet til gjenstand for teologisk spekulasjon; for han hadde det med den skjulte, og ikke med den openbarte, Gud å gjera. Læra er ikkje teken opp i dei lutherske vedkjenningsskrifta.
Kristian Helland
Kristian Helland er ein norsk politikar frå Kristeleg Folkeparti i Bergen.
Han var ordførar i Bergen 2001-2003, etter at føregangaren Ingmar Ljones i 2001 blei vald inn på Stortinget, og varaordførar sidan valet i 2003.
I 2007 valde Helland å trekkje seg ut av lokalpolitikken, men heldt fram som leiar for Hordaland KrF (valt 2006) fram til februar 2012. Frå 2011-15 var han representant for KrF i fylkestinget i Hordaland.
Purpendicular
Purpendicular er det femtande studioalbumet til det engelske rockebandet Deep Purple, gjeve ut i 1996. Det er deira første album med gitaristen Steve Morse frå Dixie Dregs, som erstatta Ritchie Blackmore.
Innspeling
Albumet vart spelt inn på Greg Rike Productions, Orlando i Florida frå februar til oktober 1995 og lydteknisk tilrettelagt av Darren Schneider og Keith Andrews. Det hadde ei meir eksperimentell tilnærming enn tidlegare album. Arrangementet til «The Aviator», nytta eit akustisk folk/country-arrangement som ikkje hadde vore å høyra på tidlegare album av bandet sidan «Anyone's Daughter» frå Fireball. På fleire av låtane, som «Vavoom: Ted the Mechanic», var det mindre klaverspel og meir gitar. Morse introduserte klypeharmonikk i lydbiletet til bandet, som på «Vavoom: Ted the Mechanic» og «Somebody Stole My Guitar». «Sometimes I Feel Like Screaming» og «Vavoom: Ted the Mechanic» heldt fram med å vere faste innslag i Deep Purples-setlista på dei siste turneane.
Til liks med tittelen på det etterfølgjande albumet til bandet, Abandon, er Purpendicular eit ordspel, i dette tilfellet basert på namnet til bandet og ordet «Perpendicular».
Mount Shattuck
Mount Shattuck er eit fjell, 1430 moh, som ligg ved sørenden av Independence Hills, kring 5 km nordvest for Redpath Peaks i Heritage Range. Det vart namngjeve av Advisory Committee on Antarctic Names (US-ACAN) etter flymaskinist Wayne M. Shattuck i U.S. Navy, som omkom i ein flystyrt på Rossisen den 2. februar 1966.
Ishockey-VM 1967
Verdsmeisterskapen i ishockey 1967 vart arrangert i Wien i Austerrike i tida frå 18. mars til 29. mars 1967. Meisterskapen vart avvikla som ein seriemeisterskap der dei åtte deltakarlanda møttest i innbyrdes oppgjer. Sovjetunionen vann all sine kampar og vart verdsmeister. Sveriges mannskap kneip sølvmedaljane, medan Canada enda på bronseplassen.
Sovjetunionens meisterlag
Målvakter: Viktor Konovalenko, Viktor Singer Forsvarar: Eduard Ivanov, Aleksandr Ragulin, Viktor Kuzkin, Vitalij Davidov Løparar: Oleg Zajtsev, Venjamin Aleksandrov, Aleksandr Almetov, Boris Majorov, Vjatsjeslav Starsjinov, Viktor Jakusjev, Anatolij Firsov, Vladimir Vikulov, Viktor Polupanov, Valerij Nikitin, Aleksandr Jakusjev, Viktor Jaroslavtsev.
Mount Shear
Mount Shear er eit fjell over 4 000 moh, som står 6 km nordvest for Mount Tyree i Sentinel Range i Ellsworth Mountains. Det vart oppdaga av Marie Byrd Land Traverse Party (1957–58) leia av C.R. Bentley og vart kalla opp etter James A. Shear, ein forskingssjef ved Hallett Station i løpet av Det internasjonale geofysiske året i 1957.
Herring Point
Herring Point (bulgarsk нос Херинг, ‘Nos Herring’) er eit nes på nordkysten av Rugged Island utanfor vestkysten av Byers Peninsula på Livingston Island i Sør-Shetlandsøyane i Antarktis på austsida av innløpet til Hersilia Cove.
Fogn kyrkje
Fogn kyrkje er ei arbeidskyrkje frå 1991 i Stavanger kommune i Rogaland fylke. Byggverket er i tre og har 190 sitjeplassar.
Herring Point
Neset er kalla opp etter den engelske kapteinen Joseph Herring på «Espirito Santo». Han starta selfangst sør for 60 °S i Antarktis ved Hersilia Cove på juledag 1819.
Fogn kyrkje
Det er kyrkjegard aust for kyrkja.
Herring Point
Herring Point ligg ved 4,89 km aust-søraust for Cape Sheffield, 1,63 km aust-søraust for Ivan Vladislav Point, 3,92 km vest for Start Point og 1,31 km nordvest for Vund Point.
Okol Rocks
Okol Rocks (bulgarsk скали Окол, ‘Skali Okol’) er ei gruppe skjer nord for Aitcho Islands på vestsida av English Strait i Sør-Shetlandsøyane i Antarktis. Passage Rock ligg 800 meter aust for Okol Rocks og 1,07 km sør for Fort William, Robert Island, med Cheshire Rock 370 meter aust for Passage Rock, 1,09 km sørvest for Fort William, 850 meter nordaust for Jorge Island og 900 meter aust-søraust for Okol Rocks. Området vart ofte vitja tidleg på 1800-talet av engelske og amerikanske selfangarar som opererte frå nærliggande Clothier Harbour. Okol Rocks er kalla opp etter busetnadane Gorni (Øvre) Okol og Dolni (Nedre) Okol vest i Bulgaria. Passage Rock vart kartlagt av Discovery Investigations i 1935 og seinare skildrande kalla opp etter som eit merke for skip som er på veg inn i English Strait. Cheshire Rock er kalla opp etter kapteinløytnant Peter Cheshire, leiaren for Royal Navy si sjømålingsgruppe i området i 1967.
Okol Rocks ligg 870 meter nord for Jorge Island, 1,34 meter aust for Kilifarevo Island og 1,89 km vest for Fort William Point på Robert Island.
Vanylven kyrkje
Vanylven kyrkje er ei langkyrkje frå 1864 i Vanylven kommune, Møre og Romsdal fylke. Den er hovudkyrkja for Vanylven sokn og ligg på Slagneset.
Arkitekt var Georg Andreas Bull.
Delar av inventaret, mellom anna den gamle kyrkjeklokka, vart flytta frå kyrkja på Åheim, St. Jetmunds kyrkje. Bygget fekk nytt skifertak i 1868 og har pipeorgel kjøpt i 1908. Ny kyrkjeklokke vart kjøpt etter at den gamle vart øydelagt i 1892. Sidan 1952 er det oppført nytt sakresti og våpenhuset har blitt reparert.
Byggverket er i stein og har 320 plassar.
Ragarock
Ragarock er rock eller pop med ein kraftig indisk påverknad, anten i oppbygginga, klangfargen eller i bruk av instrument som sitar og tabla. I nyare tid har musikkforskarar òg inkludert britisk rockemusikk frå 1960- og 1970-åra som nyttar sørasiatiske musikkelement og instrument som ein del av ragarocken.
Ragarock vert ikkje normalt rekna som ein spesifikk musikksjanger, men heller eit generelt aspekt av all rock som har ein tydeleg påverknad av indisk klassisk musikk. Sidan dei indiske elementa hovudsakleg er avgrensa til rock i 1960-åra, er det meste av ragarocken òg avgrensa til denne tida, men ein finn òg rock som er kraftig påverka av indisk musikk etter 1960-åra.
Utvikling
Raga er spesifikke melodiske toneartar som vert nytta i klassisk musikk i Sør-Asia. Så alle rockesongar som har tydelege indiske element kan reknast som «ragarock», sjølv om omgrepet som regel blir nytta om rock med meir eksplisitt indiske preg. Ei stor inspirasjonskjelde for ragarocken var den indiske klassiske ragamusikken til den bengalske sitaristen Ravi Shankar, som i seg sjølv vart eit popikon i 1966, etter at ragarocktrenden slo gjennom.
Opphavet til ragarocken vert ofte spora attende til juli 1965 og utgjevinga av «See My Friends», ein singel av The Kinks som nådde topp 10 i Storbritannia, sjølv om The Yardbirds sin «Heart Full of Soul» kom ut ein månad tidlegare med eit sitarliknande riff av gitaristen Jeff Beck. The Byrds-singelen «Eight Miles High» og B-sida «Why» frå mars 1966 vert òg rekna som ei viktig inspirasjonskjelde i byrjinga av sjangeren. Omgrepet ragarock vart namngjeven av publisisten til The Byrds i ei pressemelding for singelen og vart først nytta på trykk av journalisten Sally Kempton i meldinga hennar om «Eight Miles High» for The Village Voice. Men i eit intervju i 1968 med Pop Chronicles nekta derimot Byrds-medlemmet Roger McGuinn for at «Eight Miles High» var ragarock. The Paul Butterfield Blues Band utvikla konseptet vidare med indiskpåverka rockemusikk med ein 13 minuttar lang instrumental kalla «East-West», som vart tittelsporet på albumet deira East-West i 1966.
The Beatles-songen «Norwegian Wood (This Bird Has Flown)», som først kom ut på albumet Rubber Soul i 1965, var den første vestlege popsongen med sitar (spelt av sologitaristen George Harrison). Harrison si interesse i indisk musikk var med på å popularisere sjangeren i midten av 1960-åra med songar som «Love You To» og «Tomorrow Never Knows» (Revolver, 1966), «Within You Without You» (Sgt. Pepper's Lonely Hearts Club Band, 1967) og «The Inner Light» (gjeve ut i 1968 so B-sida til singelen «Lady Madonna»).
Tidleg i 1970-åra byrja det britiske progressive rockebandet Quintessence å blande element av indisk klassisk musikk med rock og jazz. Seinare på tiåret introduserte gitaristen John McLaughlin og bandet hans Shakti ein jazzaktig versjon av ragarock over ein periode på tre album.
I 1990-åra byrja det britiske indierockbandet Cornershop å bruke asiatiske instrument som sitar og dholki i musikken sin, og det kulminerte med albumet When I Was Born for the 7th Time i 1997. Albumet, som blanda indisk musikk med rock, funk, hip hop og country, inneheld hitsingelen «Brimful of Asha» (i seg sjølv ei hyllest til den indiske songaren Asha Bhosle) og ein versjon av The Beatles-songen «Norwegian Wood (This Bird Has Flown)», heilt sungen på punjabi. Singelen nådde toppen av den britisek singellista. I 1996 gav den britiske rockegruppa Kula Shaker ut singlane «Tattva» og «Govinda», som begge inneheldt tekst på sanskrit. Kula Shaker gav ut albumet K i 1996. The Brian Jonestown Massacre gav ut albumet Their Satanic Majesties' Second Request i 1996 og Give It Back! i 1997, begge med elemnt av indisk og psykedelisk rock.
I nyare tid har vestlege band som The Black Angels og The Brian Jonestown Massacre og indiske band som The Raghu Dixit Project, Agam og Swarathma, blanda vestlege instrument og tradisjonelle indiske instrument.
Pål Kårbø
Pål Kårbø er ein norsk politikar frå Kristeleg Folkeparti (KrF). Kårbø er i valperioden 2015-19 fylkesvaraordførar i Hordaland.
I perioden 2001-2005 var Kårbø 1. vararepresentant til Stortinget frå Hordaland. I perioden 2007-11 var Pål Kårbø gruppeleiar for KrF si fylkestingsgruppe i Hordaland og gruppeleiar for KrF si kommunestyregruppe i Meland. Frå 2011-15 var han representant for KrF i fylkestinget i Hordaland. I februar 2012 blei han også valt til fylkesleiar for Hordaland KrF.
Pål Kårbø er utdanna siviløkonom frå NHH.
Danny Cummings
Danny Cummings er ein engelsk perkusjonist og trommeslagar frå Sheffield.
Psykedelia
Psykedelia er eit omgrep som vart gjeven til subkulturen av folk som ofte nytta psykedeliske stoff som LSD, meskalin og peyote i 1960-åra. Omgrepet vert òg nytta til å skildre psykedelisk kunst og psykedelisk musikk. Psykedelisk kunst og musikk prøver typisk å gjenskape eller reflektere opplevinga av endra medvitstilstandar. Psykedelisk kunst brukar ofte forvrengde eller surrealistiske bilete, lyse fargar og fulle spektrum og animasjonar (som teiknefilmar) for å framkalle og overføre til sjåaren eller lyttaren kva kunstnaren opplevde under påverknad av dop, eller forsterke opplevinga til dopbrukaren. Psykedelisk musikk brukar forvrengd elektrisk gitar, element av indisk musikk som sitaren, elektroniske effektar, lydeffektar og romklang, i tillegg til studioeffektar som å spele lydband baklengs eller panorere lyden frå ei side til side. Omgrepet «psykedelisk» kjem frå det gammalgreske ordet psykhē (ψυχή, «sinn») and ogdēloun (δηλοῦν, «å avdekke»), omsett som «sinnsavslørande».
Danny Cummings
Cummings har spelt perkusjon for artistar som John Martyn, Dire Straits, Luz Casal, Johnny Hallyday, Tina Turner, George Michael, Les McKeown, Penguin Café Orchestra, Elton John, Pet Shop Boys, Simply Red, Daniel Bedingfield, Talk Talk, David Sylvian, Mark Knopfler, Depeche Mode og Bryan Adams. Han er framståande på «Ocean Drive» av The Lighthouse Family og den cabaret-aktige «Shag Tobacco» av Gavin Friday.
Psykedelia
Ei psykedelisk oppleving vert kjenneteikna av ei slåande oppfatning av aspekt ved eins sinn ein tidlegare ikkje kjende til, eller ved ein kreativ overflod frå eit frigjort sinn. Psykedeliske tilstandar er ei rekkje opplevingar som omfattar endring av oppfatning som hallusinasjonar, synestesi, endra medvitstilstand eller fokusert medvit, variasjonar i tankeprosessar, transe eller hypnotiske tilstandar, mystiske tilstander og andre tankeendringar. Ein kan oppnå psykedeliske tilstandar via forskjellige teknikkar, som meditasjon, stimulering av sansane eller sanseberøving, og oftast ved hjelp av psykedeliske stoff. Når desse psykoaktive stoffa vert nytta for religiøse, sjamanske eller andelege føremål, vert dei kalla enteogen.
Danny Cummings
Danny har delteke på fleire prosjekt med Mark Knopfler, både som ein del av Dire Straits og i solobandet hans Knopfler. Cummings spelte perkusjon på det siste Dire Straits-albumet On Every Street og han har spelt på Knofpler-albuma All the Roadrunning, Kill to Get Crimson og Get Lucky. Han har òg turnert mykje med Knopfler.
Lokomotivet Thomas og vennene hans
Lokomotivet Thomas og vennene hans (originaltittel mellom 1984 og 2003: Thomas the Tank Engine and Friends, originaltittel sidan 2003: Thomas and Friends) er ein fjernsynsserie for born, produsert sidan 1984.
Serien vert laga av ITE Entertainment etter manus av Britt Allcroft, basert på bøker av soknepresten Wilbert Awdry. Hovudpersonane er lokomotiv, andre køyretøy og anna jarnbanemateriell; alle er utstyrte med menneskelege eigenskapar.
Sidan 2008 har figurane hatt meir rørsle via dataanimasjon og frå 2009 har figurane fått eigne røyster forutan forteljaren. I den opphavlege engelske versjonen hadde det tidlegare The Beatles-medlemmet Ringo Starr forteljarrøysta i sesongane 1 og 2 (1984–1986), frå sesong 3 (1991-92) og utover har Michael Angelis forteljarrøysta.
Pýdna
Pýdna (gresk Πύδνα) er ein tidlegare kommune i periferieininga Piería i periferien Sentral-Makedonía i Hellas. Pýdna inngår frå 2011 som ei kommunaleining i kommunen Pýdna-Kolindrós.
Homegrown av Neil Young
Homegrown er eit countryrockalbum av Neil Young som aldri vart gjeven ut. Det var så nært utgjeving at det vart laga plateomslag til det. Men i siste liten valde Neil Young å droppe Homegrown og i staden gje ut Tonight's the Night. Young har fortalt at han hadde ein avspelingsfest for Homegrown og Tonight's the Night var på same lydbandet. Han valde å gje ut Tonight's the Night etter den lyttinga «på grunn av den samla styrken og kjensla i albumet», og fordi Homegrown «var veldig nedstemt».
Albumet var hovudsakleg akustisk og mange av songane vart spelt solo av Young med gitar og munnspel. Det var òg ganske personleg og synte mange av kjenslene til Young etter at brotet med kjærasten Carrie Snodgress. Young har sagt at «Homegrown den manglande lenkja mellom Harvest, Comes a Time, Old Ways og Harvest Moon.»
Dei neste få åra vart fleire av songane frå dette albumet gjeven ut på andre album: «Pardon My Heart» på Zuma, «Star of Bethlehem» på American Stars 'N Bars, «Love Is a Rose» og «Deep Forbidden Lake» på Decade og «Little Wing» og «The Old Homestead» på Hawks & Doves. Songen «Homegrown» vart spelt inn på nytt med Crazy Horse på American Stars 'N Bars, og det same vart «White Line» for Ragged Glory. Teksten til «Florida» låg over teksten på plateomslaget til On the Beach. Songen «Barefoot Floors» vart spelt inn av Nicolette Larson på albumet hennar Sleep, Baby, Sleep.
I motsetnad til andre ikkje-utgjevne samlingar frå denne perioden, som Chrome Dreams, er ikkje Homegrown gjeven ut i sin heilskap som piratkopi.
Songar spelte inn under innspelingar
Ein er ikkje sikker på kva 10 songar av desse som vart valt ut for albumet. Young hadde òg andre songar som «Mediterranean», «Through My Sails», og «Hawaiian Sunrise» (aka «Maui Mama»), samt songar som «Human Highway», «Pushed it Over the End» og «Traces» som var meint for eit album med Crosby, Stills, Nash & Young. Dei sistnemnte skal derimot ikkje har vore planlagt for Homegrown.
Medverkande
Elliot Mazer produserte innspelinga. Av musikarar på album fann ein mellom andre Tim Drummond, Karl T. Himmel, Levon Helm, Robbie Robertson, Emmylou Harris, Ben Scribner og Ben Keith.
Kent Henry
Kent Henry Plischke, kjend som Kent Henry, var ein USA-amerikansk gitarist og låtskrivar, mest kjend for bidraga sine til Steppenwolf og Blues Image.
Studioalbum
Gjesteartist
Bommer Weiher
Bommer Weiher er ein innsjø nær Alterswilen i kommunen Kemmental i kantonen Thurgau i Sveits. Han har ei flatevidd på 0,15 km².
Fylkesveg 551 i Rogaland
Fylkesveg 551 i Rogaland gjekk mellom Kvitsøy ferjekai og Ystabø i Kvitsøy kommune. Vegen var 2,1 km lang. I 2019 blei vegen del av fylkesveg 4692.
Aleppofuru
Aleppofuru (Pinus halepensis) er ein furuart. Artern tilhøyrer underseksjonen Pinaster, som hovudsakleg er utbreidd i middelhavslanda.
Treet blir som regel 10–20 m høgt, men kan bli opptil 25 m. Unge tre er smale, medan eldre tre har ei kuppelforma krone. Borken er sølvgrå, men blir etterkvart purpurbrun med breie, oransje furar. Nålene sit to saman og er 6–13 cm lange. Konglane er eggforma og 5–12 cm lange.
Arten er nært i slekt med kalabrisk furu (Pinus brutia), som ofte blir rekna som ein underart eller varietet av aleppofuru. Dei to artane kan skiljast på at aleppofuru i snever tyding har lysegrå kvistar og kortare nåler.
Aleppofuru trivst i middelhavsklima og toler svært tørre somrar. Arten veks i dei termo- og mesomediterrane vegetasjonssonene. I nord finst han i høgdeområdet 0–600 moh. og i sør 0–1400 moh. I Atlasfjella finst furua opp til 2600 moh. Ho veks best på kalkstein i område der årsnedbøren er 350–700 mm og den absolutte minimumstemperaturen er mellom −2 og +10 °C.
Treslaget er vanlegast i det vestlege og sentrale middelhavsområdet frå Spania og Marokko nordover til Sør-Frankrike og austover til Kyrenaika og Hellas inkludert Sporadane og Dei joniske øyane. Furua veks på Balearene, men manglar elles på dei store øyane. Lengjer aust overtek stort sett kalabrisk furu, men små populasjonar av aleppofuru finst i Tyrkia, Syria, Israel, Jordan og Libanon. Pollen frå aleppofuru kan befrukta kalabrisk furu, men ikkje omvendt. Det finst naturlege hybridar der begge artane veks saman.
Aleppofuru har stor økonomisk tyding, særleg i Nord-Afrika. Virket kan brukast til mange føremål, som bygningstømmer, ved og papirmasse. Ein studie utført ved Universitetet i Sevilla viste at aleppofuru var det treslaget i Sørvest-Europa som kunen absorbera mest CO2 med gjennomsnittleg 48 tonn CO2 per år.
Shepherd Dome
Shepherd Dome er eit lågt kuppelforma fjell ved nordsida av Pine Island-breen, som står 6 km sørvest for Mount Manthe i sørlege delen av Hudson Mountains. Det vart kartlagd frå flyfoto laga av U.S. Navy Operasjon Highjump i 1946-47. Det vart namngjeve av Advisory Committee on Antarctic Names (US-ACAN) etter Donald C. Shepherd, ein ionosfærisk fysikar ved Byrd-stasjonen i 1967.
Bill Legend
Bill Legend er ein engelsk trommeslagar, mest kjend som medlem av glamrockbandet T. Rex i den mest suksessrike perioden deira.
Han spelte med det verkelege namnet sitt i ei gruppe kalla Legend, med Mickey Jupp som frontmann, då Marc Bolan, frontmannen i T. Rex, såg han og bad produsent Tony Visconti om å snakke med han. T. Rex hadde akkurat byrja å spele musikk med elektriske instrument og trong ein trommeslagar for den nye musikalske retninga. Den første songen Legend spelte på var «Hot Love», som nådde førsteplassen av den britiske singellista.
Legend spelte trommer for T. Rex på fire album (Electric Warrior, The Slider, Tanx og Zinc Alloy) fram til 1973, då bandet byrja å bryte saman etter at hittane byrja å ta slutt. Dei oppnådde fire førsteplassar og fire andreplassar på den britiske singellista medan Legend spelte trommer.
Viktor Kuzkin
Vikor Grigorjevitsj Kuzkin var ein russisk ishockeyspelar frå Moskva som med Sovjetunionen sitt landslag vann til saman ti verdsmeisterskap og tre olympiske gullmedaljar.
Kuzkin var del av CSKA Moskva sitt ishockeylag frå 1958 til 1976. Gjennom desse 18 sesongane var han med om å vinne sovjetmeisterskapen heile 13 gongar. På 530 seriekampar skåra forsvarsspelaren 71 mål.
Kuzkin vart verdsmeister åtte gongar med Sovjetunionen i tida 1963-71. Både under Vinter-OL 1964 i Innsbruck, Vinter-OL 1968 i Grenoble og Vinter-OL 1972 i Sapporo ytte han sitt til at landet hans vann gull i ishockeyturneringa. Han spelte 173 kampar for det sovjetiske ishockeylandslaget og skåra 19 mål.
Kuzkin døydde i ei trafikkulukke ved Sotsji.
Rabisha Rocks
Rabisha Rocks (bulgarsk скали Рабиша, Skali Rabisja) er ei gruppe skjer utanfor nordkysten av Greenwich Island i Sør-Shetlandsøyane i Antarktis som ligg 1,5 km nordaust for Voluyak Rocks, 1,3 km nord for Kabile Island og 1,8 km vest for Ongley Island.
Beloslav
Beloslav (bulgarsk Белослав) er ein by og ein kommune i provinsen Varna i Bulgaria. Kommunen omfattar byen Beloslav og tre andre busetnader.
Kommunen har eit areal på 60 km2. Ved folketeljinga i 2011 hadde kommunen 11 023 innbyggjarar, medan sjølve byen hadde 7 813 innbyggjarar.
Kommunen inngår i storbyområdet til Varna.
Busetnadene i kommunen er:
Sypresslekta
Sypresslekta (Cupressus) er ei biologisk slekt av bartre i sypressfamilien (Cupressaceae). Artar i slekta kjem opphavleg frå Asia, Nord-Amerika og middelhavslanda. I Nord-Amerika omfattar ho artar som tidvis blir gjevne eit eige slektsnamn, gullsypresslekta eller nutkasypresslekta (Callitropsis). I norsk nomenklatur opererer ein også ofte med nutkasypress som ei eiga slekt – nutkasypresslekta (Chamaecyparis), men internasjonalt har denne arten vore rekna til sypresslekta sidan 2000, og Chamaecyparis blir normalt kalla «dvergsypresslekta».
Artane i slekta blir 5-40 meter høge, og konglane 1-4 cm lange. Fleire av artane spreier seg ved å bevara frøa i lukka kongler under skogbrann, og kolonisere det nybrente landskapet etter at morplanten er øydelagd.
Det er 16-25 artar i slekta. Arten nutkasypress – tidligere Chamaecyparis nootkatensis – blei lenge rekna til dvergsypresslekta, men DNA-analyse og genetisk systematikk har ført han tilbake til det opphavlege namnet og plasseringa frå 1824-41 i sypresslekta, som Cupressus nootkatensis.
Artar
Eit utval artar frå slekta:
Eurasia Nord-Amerika (artane tidvis plassert i gullsypresslekta eller nutkasypresslekta, Callitropsis)
Priscilla Coolidge
Priscilla Coolidge var ein USA-ameikansk musikar og syster til Rita Coolidge.
Mellom 1969 og 1979 var ho gift med Booker T. Jones, som produserte det første soloalbumet hennar, Gypsy Queen i 1970. Dei gav så ut tre plater i lag som ein duo: Booker T. & Priscilla i 1971, Home Grown i 1972 og Chronicles i 1973. Jones produserte det siste soloalbumet til Priscilla, Flying, i 1979. Ekteskapet deira var over det året.
Ho og ektemannen Michael Seibert vart funnen skoten og drepen i heimen sin i 2014. Politiet konkluderte med at Seibert hadde skote ho før han skaut seg sjølv.
Rita Coolidge
Ho har òg sunge mykje som korsongar for andre artistar, som Leon Russell, Joe Cocker, Harry Chapin, Bob Dylan, Jimi Hendrix, Eric Clapton, Dave Mason, Graham Nash og Stephen Stills.
Kítros
Kítros (gresk Κίτρος) er ein landsby i periferieininga Piería i periferien Sentral-Makedonía i Hellas. Kítros var hovudsete i den tidlegare kommunen Pýdna, som no er ei kommunaleining i kommunen Pýdna-Kolindrós.
Rebekka Ljosland
Rebekka Ljosland er ein norsk politikar for KrF. 22. oktober 2015 blei ho byråd for helse og omsorg i Bergen kommune. Ho var då den yngste byråden i Noreg nokon sinne. Ljosland sat i bystyret i Bergen i perioden 2011-2015. På nominasjonsmøtet til Bergen KrF blei ho vald som 3. kandidat ved valet i 2015 og vald inn som bystyrerepresentant. Rebekka Ljosland er gift med fylkespolitikar Tor André Ljosland (KrF). Ho er tidlegare leiar av Bergen KrFU og nestleiar i Hordaland KrFU. Frå før er ho utdanna sjukepleiar frå Haraldsplass Diakonale Høgskole (2009-2012), og har tatt til på ein klinisk mastergrad i kardiologisk sjukepleie ved Høgskolen i Bergen (2015-). Ljosland er tilsett som sjukepleiar ved Haraldsplass Diakonale Sykehus, men har permisjon frå stillinga.
Flittiglise
Flittiglise (Impatiens walleriana) er ein planteart i springfrøslekta i springfrøfamilien. Han er ein blomstrande urteaktig fleirårig plante med breie lansettforma blad som er 3–12 cm lange og 2–5 cm breie. Blada er oftast fyllotaksiske og alternerande, men dei kan også vere fyllotaksiske og motsette mot toppen av planta. Blomstrane er talrike, 2–5 cm i diameter. Dei har fem kronblad og 1 cm lange sporar. Mogne frøkapslar eksploderer på same måte som hos andre artar i springfrøslekta, noko som er ei evolusjonært tilpassa frøspreiing.
Planta veks naturleg i Aust-Afrika frå Kenya til Mosambik. Flittiglise er ein utbreidd prydvekst i andre delar av verda, både som bed- og potteplante.
Namn
Det vitskaplege namnet er Impatiens walleriana: Eit tidlegare vitskapleg namn var Impatiens sultanii.
På engelsk har planten vore kjend som busy Lizzie (i Storbritannia), balsam, sultana eller berre impatiens.
Utbreiing
Flittiglise finn ein naturleg i Kenya, Tanzania, Mosambik, Sør-Malawi og Aust-Zimbabwe. Arten veks her på fuktige, skyggefulle stader, fuktige klipper, kyst- og fjellregnskogar i høgder frå 0 til 2000 moh.
Kultivarar
Sjølv om I. walleriana er fleirårig når han får stå frostfritt, er planten vanlegvis sett på som halvherdig eittårig i tempererte regionar. Som potteplante kan han likevel overvintre innandørs. Flittiglise er vanleg å plante i parkar og hagar, typisk i blomsterkassar og i blomsterbed. Flittiglise kan formeirast gjennom frø eller stiklingar, som ofte lett slår rot i vatn. Talrike kultivarar med ei rekkje fargar frå kvitt til lilla er tilgjengelege i handel, anten som frø eller unge plantar. Dei omfattar dei følgjande (namna merka med har oppnådd britiske Royal Horticultural Society sin Award of Garden Merit:
Super Elfin-serien er den mest vanlege kultivargruppa i handelen. Denne gruppa var odla fram av Claude Hope på Costa Rica. Hope utvikla denne kultivaren frå arten si naturlege form til å bli ein av dei mest populære blomsterbedplantane i verda.
Irnik Point
Irnik Point (bulgarsk нос Ирник, ‘Nos Irnik’) er eit isfritt nes på nordvestkysten av Snow Island i Sør-Shetlandsøyane i Antarktis som ligg 3,5 km sørvest for Cape Timblón, 2 km sørvest for Mezdra Point og 7,4 km nordaust for Byewater Point.
Neset er kalla opp etter den legendariske khan Irnik, ein av dei bulgarske herskarane.
Rusokastro Rock
Rusokastro Rock (bulgarsk скала Русокастро, Skala Rusokastro) er eit skjer ved det nordlege innløpet til McFarlane Strait i Sør-Shetlandsøyane i Antarktis som ligg 1,6 km nordaust for Pyramid Island, 5,7 km nordaust for Williams Point på Livingston Island og 5,7 km nordvest for Duff Point på Greenwich Island. Området vart vitja tidleg på 1800-talet av
selfangarar.
Skjeret er kalla opp etter busetnaden og mellomalderfestninga Rusokastro søraust i Bulgaria.
Mount Shinn
Mount Shinn er eit fjell som er 4660 moh og som står 6 km søraust for Mount Tyree i Sentinel Range i Ellsworth Mountains. Det vart oppdaga på ein flytur under Det internasjonale geofysiske året i januar 1958, og vart namngjeven av Advisory Committee on Antarctic Names (US-ACAN) etter kapteinløytnant Conrad S. (Gus) Shinn i U.S. Navy, som var pilot på somme av desse flyturane. Shinn flydde det første flyet som den 31. oktober 1956 landa på den geografiske Sørpolen. Fjellet vart trudd å vere over 4800 meter over havet, men vart målt på nytt i 2001 av Damien Gildea og Rodrigo Fica frå Omega Foundation.
Fylkesmannsgarden på Nybø
Fylkesmannsgarden på Nybø er ein gamal embetsmannsgard i Leikanger. Kommunen overtok Fylkesmannsgarden i 1974. Eigedommen omfattar sju bygningar: hovudbygningen og fire små hus tett attmed, eit turkehus og eit naust lenger ute. På 1980-talet var det planar om å gjera Fylkesmannsgarden om til eit kulturtun for Leikanger. Det vart det ikkje noko av. I dag held Nybø barnehage til i den gamle Fylkesmannsgarden.
Fylkesmannen til Leikanger i 1862
Amtsmannen (fram til 1919) og Fylkesmannen i Sogn og Fjordane/Nordre Bergenhus Amt har hatt sete på Leikanger sidan 1862. I tida før hadde amtmennene sete andre stader: dei fyrste åtte åra etter at fylket vart oppretta i 1763, på Kaupanger, i tida 1771-1843 i Bergen, og i åra 1843-1862 Lærdal, Kaupanger, Loftesnes og Bergen. I 1862 flytte amtmann Johan Collett Falsen (1817-1879) til Leikanger etter å ha kjøpt garden Nybø frå sorenskrivar Hjorth som hadde ått garden sidan 1851. Året etter selde Falsen eigedommen til Staten ved Opplysningsvæsenets Fond som kjøpte Nybø til embetsgard. Det skjedde ved kongeleg resolusjon 11. april 1863.
Mange bygningar
Nybø er som namnet seier, ingen gammal gard. Han er utskilt frå garden Henjum, og fekk eige matrikkelnummer i 1838. Nybø var likevel busett og brukt lenge før. Kapellan, seinare sokneprest og prost Anders Daae budde på Nybø til han døydde i 1816, og deretter prosteenkja, Adelus Daae, til ho døydde i 1833.
Det vart etter kvart mange hus på Nybø. Ei branntakstforretning i 1856 reknar opp ikkje mindre 18 bygningar: Hovudbygning, bryggjehus, ein bygning ikkje nærare spesifisert, vedhus, turkestove, kvernhus, smie, båtnaust, kjeglebane, borgstove, stabbur og kontorbygg. Vidare: stallbygning, sauehus, fjøs, låve, kornløe og høyløe. I 1863 hadde dessutan garden eit stølshus på vårstølen Flya, og to hus på sommarstølen i Friksdalen. Begge husa i Friksdalen vart tekne av snøras vinteren 1864/65, men oppattbygde etterpå.
Branntakstforretningane fortel bygningshistorie
Av branntakstforretningar og dokument i fylkesmannsarkivet, går det fram at fylkesmannen straks gjekk i gang med påbygging og reparasjonsarbeid i den nye embetsgarden. I 1863 vart sidebygningen på hovudbygningen sett opp, og borgstova reparert. Stabburet vart skrudd opp og grunnstolpane skifta. I 1864 vart det lagt nye doble golv i løene, reparert tre bustadhus, laga takrenner til turkestova og utført reparasjonsarbeid i fjøset. Ei takstforretning halden 28. november 1866 på "Amtmandsembedsgaarden" syner at det var sett opp "2de nye Husebygninger og [gjort] en Deel Forandringer med andre Bygninger" sidan takstforretninga året før. Tverrfløyen i vest vart påbygd i 1890-åra, truleg samstundes med ein del andre byggjearbeid. Sameleis vart det utført eit større reparasjons- og ominnreiingsarbeid i åra 1926-1928.
Kommunal eigedom
Leikanger kommune overtok den vel 16 mål store Fylkesmannsgarden i 1974. Kommunen hadde då bygd ny fylkesmannsbustad like innom hovudbygningen, der fjøsen stod, og alle kontorfunksjonane var for lenge sidane lokalisert i tinghusa lenger ute. Kommunen vart eigar ved makebyte med staten som fekk den nye fylkesmannsbustaden.